钦定古今图书集成/理学汇编/学行典/第211卷 > 姚明佐
## 钦定古今图书集成/理学汇编/学行典/第211卷 > 姚明佐

按《桐庐县志》：“姚明佐，号素庵，业儒入太学，敦朴循礼，
动以古人为法，事亲克尽孝道，处异母若生者然。一
日授产，对父曰：‘弟各母而幼，当以近便者与之’。弟感
之，爱兄益切，一家熙熙然。父故，异母继逝，而居丧哀
毁，祭葬一如礼。后弟构危疾而往视焉，弟因谓曰：‘家
产父所均授者，我今无嗣，一旦不讳，兄其处分’。应声”
曰：“我念手足而来，岂为产乎？”即拂衣起。人有劝之者，
对曰：“子以父命为尊，此产先君分授于吾弟，忍欺其
死而冒受耶？”宁淡薄终身，而竟不取尺寸。